Γύπες στο Δάσος της Δαδιάς
Το **Δάσος της Δαδιάς** είναι μια μεγάλη έκταση φυσικού δάσους. Το δάσος της Δαδιάς βρίσκεται στην περιφερειακή ενότητα Έβρου στη βορειοανατολική Ελλάδα. Το δάσος αποτελείται κυρίως από βελανιδιές και πεύκα. Μέχρι την καταστροφή του από πυρκαγιά το 2023, στην περιοχή διαβιούσαν αρπακτικά πτηνά. Μάλιστα, η Δαδιά ήταν το μοναδικό δάσος στην Ευρώπη όπου μπορούσαν να παρατηρηθούν και τα τέσσερα ευρωπαϊκά είδη γύπα. Είναι μια πλήρως διαχειριζόμενη προστατευόμενη περιοχή έκτασης 18.000 στρεμμάτων. 

Μέρος του Δάσους κάηκε στις πυρκαγιές του 2022 ενώ με τις πυρκαγιές του 2023 υπέστη σχεδόν ολοκληρωτική και ανεπανόρθωτη καταστροφή. Ειδικότερα, η δασική πυρκαγιά που επηρέασε το δάσος της Δαδιάς κατέκαψε 245.299 στρέμματα του Εθνικού Πάρκου Δάσους Δαδιάς-Λευκίμμης-Σουφλίου· σύμφωνα με την εκτίμηση του προέδρου του τμήματος Δασολογίας και Φυσικού Περιβάλλοντος του ΑΠΘ, Αλέξανδρου Δημητρακόπουλου, ουσιαστικά το δάσος της Δαδιάς «δεν θα επανέλθει σε αυτήν του την μορφή», καθώς για αυτό θα απαιτούνταν 150 έτη περίπου, αλλά και όλες οι αντίστοιχες ευνοϊκές συνθήκες. Σύμφωνα με την Ευρωπαϊκή Υπηρεσία Πληροφοριών Δασικών Πυρκαγιών είναι η μεγαλύτερη σε έκταση δασική πυρκαγιά στην ιστορία της Ευρώπης από το 2000 που άρχισε η υπηρεσία να καταγράφει δεδομένα. Σύμφωνα με την Κομισιόν, είναι η μεγαλύτερη μεμονωμένη πυρκαγιά στην Ευρώπη από τη δεκαετία του '80.

Γεωγραφία
---------

Το δάσος της Δαδιάς βρίσκεται στη βορειοανατολική Ελλάδα, βορειοανατολικά της Αλεξανδρούπολης κοντά στα σύνορα με την Τουρκία, όπου το ανατολικό άκρο της οροσειράς της Ροδόπης είναι σε μεγάλο βαθμό ακατοίκητο και παρθένο. Η περιοχή ανήκει στους δενδρόφυτους και κυλιόμενους λόφους του Έβρου, οι οποίοι φτάνουν μέχρι περίπου τα 800 μέτρα. Η προστατευόμενη περιοχή καλύπτει έκταση 18.000 στρεμμάτων και περιβάλλεται από μια ουδέτερη ζώνη 69.000 στρεμάτων. Τα υποκείμενα πετρώματα είναι πυριγενή, ενώ κάποια άλλα είναι αλκαλινογενή και άλλα είναι όξινα. Το μεγαλύτερο μέρος της έκτασης του δάσους καλύπτεται από δάση, αλλά στο δάσος της Δαδιάς υπάρχουν θαμνώδεις εκτάσεις, λιβάδια και καλλιεργούμενες εκτάσεις. Τα δέντρα που απαντώνται στην Δαδιά ως επί το πλείστον βελανιδιές και πεύκα, με ορισμένες περιοχές πρωτογενούς δάσους και άλλες περιοχές δευτερεύουσας, αναγεννημένης ανάπτυξης.

Χλωρίδα
-------

Στο δάσος της Δαδιάς υπάρχουν τα εξής είδη: τουρκική πεύκη, η μαύρη πεύκη και τρία είδη βελανιδιάς. Επίσης στο δάσος υπάρχουν κερασιές, ανατολικός γαύρος, λυκίσκος,παιώνιες, διάφορες ορχιδέες, ίριδες, τουλίπες, και άλλα φυτά και δέντρα.

Πανίδα
------

Περίπου 36 είδη θηλαστικών απαντώνται στη προστατευόμενη περιοχή, όπως επίσης και 40 είδη ερπετών και αμφιβίων. Το δάσος είναι περισσότερο γνωστό σαν καταφύγιο πουλιών. Εκεί απαντώνται επίσης 36 είδη αρπακτικών πτηνών που είναι ημερόβια, αλλά και 6 νυκτόβια είδη πτηνών (κουκουβάγιες). Στο δάσος της Δαδιάς απαντώνται τέσσερα είδη γυπών: ο μαυρόγυπας, ο γυπαετός, ο ασπροπάρης και το όρνιο. Μόνο στην Δαδιά απαντώνται και τα τέσσερα είδη γυπών που υπάρχουν στην Ευρώπη.

Στο δάσος φωλιάζουν πολλά ζευγάρια χρυσαετών. Στο δάσος υπάρχει επίσης το χρυσογέρακο, το σάινι και ο μπούφος. Στο δάσος αναπαράγονται μαύροι και λευκοί πελαργοί, κύλινδροι, και άλλα πτηνά. Συνολικά, στο δάσος της Δαδιάς έχουν καταγραφεί 219 είδη πουλιών.

Προσβασιμότητα
--------------

Το δάσος είναι μια πλήρως διαχειριζόμενη προστατευόμενη περιοχή. Το επισκέπτονται 35.000 επισκέπτες περίπου τον χρόνο. Οι επισκέπτες ωφελούν οικονομικά το χωριό Δαδιά και την ευρύτερη περιοχή. Στην περιοχή του δάσους υπάρχει ένα κέντρο οικοτουρισμού, ένα κέντρο πληροφοριών, μια καφετέρια και ένα εστιατόριο. Στην περιοχή του δάσος δεν επιτρέπεται η διέλευση αυτοκινήτων, αλλά οι επισκέπτες μπορούν να περιηγηθούν στο δάσος με μικρολεωφορεία ή με τα πόδια. Υπάρχει ένας ξενώνας κοντά στη Δαδιά αλλά και διάφορα μονοπάτια μέσα στο δάσος.

Παραπομπές
----------

1. ↑  Bhutto, Fatima (16 Οκτωβρίου 2023). «Opinion | Climate change is the catastrophe to end all other catastrophes». *The Washington Post* (στα Αγγλικά).
2. ↑  Newsroom (28 Αυγούστου 2023). ««Το δάσος της Δαδιάς δεν θα επανέλθει»». *Η ΚΑΘΗΜΕΡΙΝΗ* (στα greek). Ανακτήθηκε στις 24 Οκτωβρίου 2023. CS1 maint: Μη αναγνωρίσιμη γλώσσα (link)
3. ↑  Newsroom (28 Αυγούστου 2023). ««Το δάσος της Δαδιάς δεν θα επανέλθει»». *Η ΚΑΘΗΜΕΡΙΝΗ* (στα greek). Ανακτήθηκε στις 24 Οκτωβρίου 2023. CS1 maint: Μη αναγνωρίσιμη γλώσσα (link)
4. ↑  «Europe's largest fire on record sparks hunt for scapegoats in Greece». *POLITICO* (στα Αγγλικά). 28 Αυγούστου 2023. Ανακτήθηκε στις 23 Φεβρουαρίου 2024.
5. ↑  INTERNETi. «Κομισιόν: Στον Έβρο η μεγαλύτερη μεμονωμένη πυρκαγιά στην Ευρώπη από τη δεκαετία του 1980». *e-evros.gr*. Ανακτήθηκε στις 12 Απριλίου 2024.
6. ↑  Philip's (1994). *Atlas of the World*. Reed International. σελ. 44. ISBN 0-540-05831-9.
7. 1 2 3 4 5  Gibbons, Bob (2003). *Greece*. Oxford University Press. σελίδες 112–115. ISBN 978-0-19-850437-5.
8. ↑  «All Europe's vultures under sudden new threat». *Rewilding Europe*. 6 Μαρτίου 2014. Ανακτήθηκε στις 5 Ιουνίου 2019.
9. 1 2  «Dadia Forest». Visit Greece. Αρχειοθετήθηκε από το πρωτότυπο στις 12 Μαρτίου 2022. Ανακτήθηκε στις 27 Απριλίου 2019.
10. ↑  «Έβρος» (στα Greek). WWF. Αρχειοθετήθηκε από το πρωτότυπο στις 18 Δεκεμβρίου 2011. Ανακτήθηκε στις 26 Απριλίου 2019. CS1 maint: Μη αναγνωρίσιμη γλώσσα (link)
11. ↑  «Dadia Forest». *Greece travel secrets*. Ανακτήθηκε στις 27 Απριλίου 2019.